শুরু থেকেই ওদের মাথায় ছিল কাস্টমারদের সুযোগ সুবিধে দেওয়ার বিষয়টা। যেমন ধরুন, ওয়াইফাই, টিভি, ওয়াশিংমেশিন এবং রেফ্রিজারেটর, ঠিকঠাক পরিচ্ছন্ন বিছানা আর সাজানো গুছনো স্বাস্থ্যকর ঘর। পরিচ্ছন্নতার খেয়াল বেশি করেই রাখতেন ওরা। কাস্টমারদের জন্যে রেটটাও অন্যান্যদের তুলনায় কম রাখতেন। এক এক করে বাড়তে থাকে কাস্টমার। বাড়তে থাকে কলকাতায় ওদের প্রপার্টি। ব্যবসাও বাড়ে। ছড়িয়ে পড়তে থাকে একটি শহর থেকে অন্য শহরে। এখন এই চার বছরে কোম্পানির ভোলই বদলে গিয়েছে। সিনহাস হোম নামটাও এখন বদলে হয়েছে OraStays, নমিতা বলছিলেন এই বদলের মাইলস্টোনগুলো।